
A V I Z

asupra propunerii legislative privind completarea art.17 din Ordonanţa Guvernului nr.3/1992 privind taxa pe valoarea adăugată.



Cu adresa nr.227 din 30 septembrie 1999, înregistrată sub nr.845/XVIII/11 din 30 septembrie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 6 octombrie 1999 Comisia juridică, de disciplină şi imunităţi a examinat această propunere legislativă şi a hotărât, cu majoritate de voturi, să o avizeze favorabil,  cu recomandarea de a se ţine seama de observaţiile şi propunerile din Avizul favorabil nr.10o1/25.09.1999, al Consiliului Legislativ.



Având în vedere conţinutul juridic şi obiectul reglementării, propunerea legislativă se încadrează în  categoria legilor ordinare.

